Felhívás 



MAGYARORSZÁG MOHA-TYPUSAINAK GYŰJTEMÉNYE 



(Selecta collectío muscorum frondosorum hepaticarumque in Hungária crescentium) 

 cimű kiadvány előjegyzésére. 



Oktatói pályámon elegendő alkalommal volt módomban 

 tapasztalni, hogy mennyire nélkülözik kollégáink az olyan kézi 

 mohagyűjtemónyt, amelyben biztosan meghatározott példányok- 

 ban legyenek képviselve a hazai közönségesebb — úgy a hegy-, 

 mint alföldi vidékeken — előforduló moha-nemzetségek. 



Kolozsvárott megkezdettem volt egy tudományos moha- 

 exsiccatumot kiadni, amely az Erdélyi Múzeum Egyesület kiad- 

 ványaként jelent meg (Bryophyta regni Hungáriáé exsiccata, 

 edita a sectione botanica Musei Nationalis Transsilvanici), amely- 

 nek 1 — 50. számot tartalmazó I. kötetét 1916-ban, 51 — 150. szá- 

 mot (tisztán tőzegmohákat) tartalmazó II — III. kötetét 1919. 

 áprilisában adtam ki, de amelyet a megszállás miatt szétküldeni 

 nem tudtam. Mivel a Bryoph. reg. Hang. gyűjtemény eddig 

 megjelent és jövőben kiadandó folytatólagos köteteit tisztán csak 

 csere útján kaphatják meg a megállapított egyetemek, múzeumok 

 (célom vele a honi mohflóra kritikai feldolgozása) — szükségét 

 látom egy olyan gyűjtemény kiadásának, melyet elsősorban taní- 

 tási célokra lehessen felhasználni. 



Összesen és egészben 100 (egyszáz) fajt fog tartalmazni 

 (85 faj lombos-, 15 faj májmohát) MAGYARORSZÁG MOHA- 

 TYPUSAINAK GYŰJTEMÉNYE. Ezen iskolai gyűjtemény anya- 

 gának begyűjtésénél azonban már most kell tudnom, körülbelül 

 hány szaktárs, illetőleg intézet, iskola reflektálna rá. 



A gyűjteményhez esetleg csatolnék egy ívnyi terjedelmű 

 füzetet, amelyben a mohok általános tulajdonságait ismertetném 

 meg röviden. 



Előfizetési árat egyáltalában nem tudok még hozzávetőleg 

 sem mondani, mert attól függ, sokan kívánják- e megvenni vagy 

 sem? Ha többen jegyeznek rá elő, olcsóbb lenne, mert nem az 

 anyagi haszonért akarom megjelentetni e gyűjteményt, csupán 

 a kiadásokat fogom visszatéri ttetni. 



E gyűjtemény csupán pár 1 év múlva jelenik meg. 



Felkérem ennélfogva az érdeklődőket, elsősorban a különböző 

 intézetek igen tisztelt igazgatóit, az iskoláknál működő természet- 

 rajzi szertáros kartársaimat, hogy amennyiben e gyűjteményt meg- 

 szerezni kívánják, szándékukat alulírottal közölni szíveskedjenek. 



A jelentkezések alapján dönthetem el, érdemesnek találom-e 

 a gyűjtemény kiadását. 



Budapest, 1921. november 2. 



Dr. Győrffy István 



szegedi tud.-egyetemi nyilv. rendes tanár. 

 (Szeged, Iskola-ntca 29/1.) 



